การบังคับใช้กฎหมายในประเทศกัมพูชา

การบังคับใช้กฎหมายในประเทศกัมพูชา ได้รับการจัดการโดย ตำรวจแห่งชาติกัมพูชา ซึ่งเป็นหนึ่งในสามหน่วยงานในกระทรวงมหาดไทย ตำรวจแห่งชาติมีกำลังพลจำนวน 64,000 นาย แบ่งออกเป็นหน่วยงานอิสระ 4 หน่วย และหน่วยงานกลาง 5 หน่วยงาน ตำรวจแห่งชาติมีความซ้ำซ้อนในการทำงานกับสารวัตรทหาร (รู้จักอย่างเป็นทางการคือกองราชอาวุธหัตถ์) ซึ่งทำหน้าที่ภายใต้กระทรวงกลาโหม

**ตำรวจแห่งชาติ**
รถตำรวจในกรุงพนมเปญ
ตำรวจท่องเที่ยว
ตำรวจปราบจลาจล
เครื่องแบบตำรวจกัมพูชา
กรมตำรวจแห่งชาติเป็นหนึ่งในสามหน่วยงานทั่วไปในกระทรวงมหาดไทย โดยที่เหลือได้แก่ ผู้ตรวจราชการฝ่ายการเมือง การบริหาร และการตำรวจ และกรมการปกครอง องค์กรนี้มีต้นกำเนิดมาจากการก่อตั้งกองตำรวจเขมรในสมัยอาณาจักรกัมพูชาที่ 1
กระทรวงนี้นำโดยรองนายกรัฐมนตรี ซาร์เค็ง และสำนักงานตำรวจแห่งชาติ นำโดยผู้บัญชาการตำรวจแห่งชาติซึ่งมียศนายพลสี่ดาว เนตร สะเวือน
ตำรวจแห่งชาติกัมพูชาแบ่งออกเป็น 4 หน่วยงานอิสระ ที่นำโดยรองผู้บัญชาการตำรวจแห่งชาติคนที่ 1 และหน่วยงานกลาง 5 กลุ่มงาน (Department) แต่ละหน่วยงานบริหารโดยหัวหน้ากรมและรองผู้บัญชาการ:- 4 หน่วยงานอิสระ ได้แก่
** หน่วยตำรวจสากล
** หน่วยกองบัญชาการ
** หน่วยแทรกแซง
** หน่วยปราบปรามยาเสพติด- หน่วยงานกลาง 5 กลุ่มงาน ได้แก่
** กลุมงานควบคุมชายแดน
** กลุ่มงานความสงบเรียบร้อย
** กลุ่มงานตำรวจศาล
** กลุ่มงานความมั่นคง
** กลุ่มงานกลาง (สำนักงานสนับสนุน)

**กลุ่มงานควบคุมชายแดน**
กลุ่มงานตำรวจควบคุมชายแดนแบ่งออกเป็น 3 หน่วยย่อย ได้แก่- หน่วยชายแดนทางบก- หน่วยชายแดนทางทะเล- หน่วยส่งกำลังบำรุงและเทคนิค

**กลุ่มงานความสงบเรียบร้อย**
กลุ่มงานความสงบเรียบร้อยแบ่งออกเป็น 4 หน่วยย่อย ได้แก่- หน่วยความปลอดภัยทางสังคม- หน่วยป้องกัน- หน่วยธุรการ- หน่วยรักษาความสงบเรียบร้อย

**กลุ่มงานตำรวจศาล**
แม้ว่าตำรวจศาล (หน่วยงานที่รับผิดชอบการบังคับใช้กฎหมายอาญาในรูปแบบต่าง ๆ ส่วนใหญ่) มีวัตถุประสงค์เพื่อปฏิบัติหน้าที่ในสำนักงานอัยการสูงสุด แต่ได้รับคำสั่งจากผู้บัญชาการตำรวจแห่งชาติ ซึ่งหมายความว่าอัยการไม่สามารถควบคุมกลุ่มงานตำรวจศาล กองกำลังตำรวจศาลแบ่งออกเป็น 3 หน่วยย่อย ได้แก่- หน่วยตำรวจอาญา- หน่วยตำรวจเศรษฐกิจ- หน่วยวิทยาศาสตร์และเทคนิค

**กลุ่มงานความมั่นคง**
กลุ่มงานความมั่นคงแบ่งออกเป็น 4 หน่วยย่อย ได้แก่- หน่วยข้อมูลทั่วไป- หน่วยตำรวจต่อต้านการก่อการร้าย- หน่วยอารักขาบุคคลสำคัญ- หน่วยชาวต่างชาติ

**กลุ่มงานกลาง**
 ฝ่ายบุคคล- ฝ่ายฝึกสอนและอบรม- ฝ่ายส่งกำลังบำรุงและพัสดุ

**กองราชอาวุธหัตถ์**

**โครงสร้าง**
สารวัตรทหารหรือฌ็องดาร์เมอรี (กองราชอาวุธหัตถ์) เป็นเหล่าหนึ่งของกองทัพกัมพูชา ฌ็องดาร์เมอรีประกอบด้วยหน่วยขนาดเท่ากองพัน 10 หน่วย แต่ละหน่วยมีกำลังพลที่อยู่ระหว่าง 500-1,000 นาย มีกำลังมากกว่า 7,000 นายประจำการในทุกจังหวัด โดยมีสำนักงานใหญ่ในกรุงพนมเปญ ผู้บัญชาการคนปัจจุบันคือ พลโท เซา สุขา อดีตบอดี้การ์ดและที่ปรึกษาส่วนตัวของนายกรัฐมนตรีฮุนเซน ฌ็องดาร์เมอรีดูแลทั้ง 25 จังหวัด หน่วยนี้ประกอบด้วยทีมเคลื่อนที่ซึ่งประกอบด้วยหน่วยแทรกแซง 6 หน่วย กองพันยานพาหนะแทรกแซง 1 หน่วย ทหารม้า 1 หน่วย และทหารราบ 4 หน่วย โดยมีฐานอยู่ในพนมเปญ โรงเรียนฝึกอบรมฌ็องดาร์เมอรีตั้งอยู่ในก็อนดาลสตึง จังหวัดกันดาล

**หน้าที่**
กองราชอาวุธหัตถ์มีหน้าที่รับผิดชอบในการรักษาความสงบเรียบร้อยของสาธารณะและความปลอดภัยภายใน รวมถึง:- การฟื้นฟูความสงบและเสถียรภาพภายหลังความวุ่นวาย- การต่อต้านการก่อการร้าย- การตอบโต้กลุ่มความรุนแรง- การปราบปรามการจลาจลในเรือนจำ
หน้าที่ทางแพ่ง ได้แก่ การรักษาความปลอดภัยและสันติภาพสาธารณะ การสืบสวนและป้องกันกลุ่มอาชญากรรม การก่อการร้าย และกลุ่มความรุนแรงอื่นๆ การปกป้องทรัพย์สินของรัฐและส่วนตัว การช่วยเหลือและช่วยเหลือพลเรือนและกองกำลังฉุกเฉินอื่น ๆ ในกรณีฉุกเฉิน ภัยพิบัติทางธรรมชาติ ความไม่สงบ และความขัดแย้งทางอาวุธ หน้าที่เหล่านี้ทับซ้อนกันระหว่างฌ็องดาร์เมอรีและตำรวจแห่งชาติ
หน้าที่ทางทหาร ได้แก่ การอนุรักษ์และปกป้องความมั่นคงของชาติ รัฐ ทรัพย์สิน สันติภาพสาธารณะ และความสงบเรียบร้อยของประชาชน และช่วยเหลือกองกำลังรักษาความปลอดภัยอื่น ๆ ในกรณีฉุกเฉิน ปราบปรามความไม่สงบ สงคราม การปราบปรามการจลาจล การสนับสนุนการใช้กฎอัยการศึกและการระดมพล ต่อสู้และจับกุมผู้ต้องสงสัยเป็นอาชญากร ผู้ก่อการร้าย และกลุ่มความรุนแรงอื่นๆ

**ดูเพิ่ม**
 อาชญากรรมในประเทศกัมพูชา

**อ้างอิง**

หมวดหมู่:กฎหมายกัมพูชา
หมวดหมู่:องค์กรตุลาการกัมพูชา
หมวดหมู่:รัฐบาลกัมพูชา